CELEX: 62010FN0115
Language: el
Date: 2010-11-08 00:00:00
Title: Υπόθεση F-115/10: Προσφυγή της 8ης Νοεμβρίου 2010 — Jacques Biwer κ.λπ. κατά Επιτροπής

29.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 30/66
            
         Προσφυγή της 8ης Νοεμβρίου 2010 — Jacques Biwer κ.λπ. κατά Επιτροπής
   (Υπόθεση F-115/10)
   ()
   2011/C 30/130
   Γλώσσα διαδικασίας: η γαλλική
   
      Διάδικοι
   
   
      Προσφεύγοντες: Jacques Biwer (Bascharage, Λουξεμβούργο) και λοιποί (εκπρόσωπος: F. Frabetti, δικηγόρος)
   
      Καθής: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Ακύρωση της αποφάσεως της Επιτροπής να θεωρήσει ορισμένες οικονομικές ενισχύσεις, τις οποίες χορηγεί κράτος μέλος στους σπουδαστές ανωτάτης εκπαιδεύσεως, ως επίδομα της ίδιας φύσεως με τα οικογενειακά επιδόματα και να αφαιρέσει τις οικονομικές αυτές ενισχύσεις από το σχολικό επίδομα το οποίο χορηγεί στους υπαλλήλους της γονείς των σπουδαστών αυτών.
   
      Αιτήματα των προσφευγόντων
   
   Οι προσφεύγοντες ζητούν από το Δικαστήριο Δημόσιας Διοίκησης:
   
               —
            
            
               Να ακυρώσει την απόφαση του Γραφείου Διαχείρισης και Εκκαθάρισης Ατομικών Δικαιωμάτων (PMO), που δεν κοινοποιήθηκε στους προσφεύγοντες, σύμφωνα με την οποία ορισμένες οικονομικές ενισχύσεις του Λουξεμβουργιανού Δημοσίου, τις οποίες χορηγεί το CEDIES στους σπουδαστές ανωτάτης εκπαιδεύσεως, στην ημεδαπή ή την αλλοδαπή, θεωρούνται εφεξής ως επιδόματα της ίδιας φύσεως με εκείνα που καταβάλλονται δυνάμει των άρθρων 1, 2 και 3 του παραρτήματος VII του Κανονισμού Υπηρεσιακής Καταστάσεως (ΚΥΚ), δυνάμει δε του άρθρου 67, παράγραφος 2, του ΚΥΚ αφαιρούνται από τα επιδόματα λόγω σπουδών που παρέχονται στους υπαλλήλους γονείς των σπουδαστών αυτών.
            
         
               —
            
            
               Να ακυρώσει τα εκδοθέντα βάσει της προαναφερθείσας αποφάσεως εκκαθαριστικά σημειώματα μηνιαίων αποδοχών των προσφευγόντων, των μηνών Ιανουαρίου 2010 και εντεύθεν, ώστε να εκδοθούν νέα τροποποιημένα εκκαθαριστικά σημειώματα από Ιανουαρίου 2010.
            
         
               —
            
            
               Να καταδικάσει την Επιτροπή στα δικαστικά έξοδα.